Behningen

Behningen () is en Dörp in de Gemeen Neenkerken in’n Landkreis Heidkreis, Neddersassen. Binnen de Gemeen billt de Oort en egen polietsche Oortschop.

 Geografie 

duum|Oortsingang von Behningen
De Oort liggt in de Lümbörger Heid. An’n Süüdrand von dat Dörp hett de Warnau ehren Born. In’n Noordwesten liggt de Stichter See. De höögste Punkt von Behningen is de 93 m över de See hoge Hüllenbarg, de direkt an de Grenz na de Gemeen Visselhöövd liggt.

De Naveröörd sünd Hertel in’n Noorden, Neenkerken un de Holtmannshoff in’n Noordoosten, Falshoorn un Wiegen in’n Oosten, Frielingen mit Springhoorn, Siedlung Frielingen un Bahnhoff Frielingen in’n Süüdoosten, Eitze un Bommessen in’n Süden, Oddingen, Riepholm un Delvendaal in’n Süüdwesten, Schwitschen un Hiddingen mit Jürshoff un Battenbrook in’n Westen un Drögenbossel in’n Noordwesten.

 Historie 

Behningen kummt wohrschienlich as Westerbeninge toeerst in de Oorkunnen vör, as de Bremer Arzbischop Hartwig II. bestätigt, dat de Bremer Deken Thideric mit dat Klooster Zeven Besitt tuuscht. De Oorkunn stammt ut de Tied twüschen 1184 un 1189.

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Oddingen in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort weer fröher en egenstännige Gemeen, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem billt Behningen binnen de Gemeen en Oortschop mit egen Oortsvörsteiher.

 Inwahnertall 

 Religion 

Behningen is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

 Oortsvörsteihers 

 opstunns (Stand 2018): Hans-Jürgen Cordes

 Kultur 

 Verenen 

De Schüttenvereen Behningen is 1952 grünnt worrn.

 Weertschop un Infrastruktur 

Behningen hett en egene freewillige Füürwehr.

 Verkehr 

Von Behningen löppt de Kreisstraat 18 in’n Noordoosten na Neenkerken an de Landsstraat 171. De L 171 geiht von Neenkerken in’n Süüdwesten över Drögenbossel, Hiddingen un Schwitschen na Visselhöövd un in’n Noordoosten na Snevern. Se warrt in Neenkerken krüüzt von de Bundsstraat 71, de in’n Noordwesten över Brochdörp un Täwel na Rodenborg föhrt un in’n Süüdoosten na Soltau. Lüttjere Straten gifft dat von Behningen na Drögenbossel un na Visselhöövd.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 20 Kilometer in’n Süüdoosten von Behningen an de B 3.

De nächste Bahnhoff is so bi acht Kilometer wied weg in’n Süüdwesten de Bahnhoff Visselhöövd an de Bahnlien Ülzen–Langwedel.

 Scholen 

De Kinner ut Behningen gaht na de Grundschool Neenkerken.

 Footnoten 

Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling, Ossenbrügge 1813, Sied 116
Curt Heinrich Conrad Friedrich Jansen: Statistisches Handbuch des Königreichs Hannover. Hannover 1824, Sied 46
Friedrich Wilhelm Harseim, Carl Schlüter: Statistisches Handbuch für das Königreich Hannover. Schlütersche Hoffbookdruckeree, Hannover 1848, Sied 153
Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 92
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1885. Verlag des Königlichen statistischen Bureaus, Berlin 1888, Sied 101
Gemeindelexikon für das Königreich Preußen. Auf Grund der Materialien der Volkszählung vom 1. Dezember 1905. Verlag des Königlichen statistischen Landesamtes, Berlin 1908, Sied 152
Inwahnertallen op gemeindeverzeichnis.de
Inwahnertallen op verwaltungsgeschichte.de

 Weblenken 

Kategorie:Oort
Kategorie:Landkreis Heidkreis